Dit beteken dat die beskerming van die reg op vrye uitdrukking ’n voorvereiste vir ’n suksesvolle demokrasie is. Dié reg is as't ware deel van die kern van ’n demokrasie. Dit is ook nodig om die menswaardigheid van individue te beskerm, want dit impliseer dat elke persoon die vryheid het om keuses te maak, nie alleen oor welke party en leiers vir wie hulle wil stem nie, maar ook oor welke tipe persoon ’n individu besluit om te wees en hoe om sy of haar lewe in te rig en uit te leef.64 In S v Mamabolo het die hof ook die skakel tussen die reg op vryheid van uitdrukking en die verwerping van die apartheidsverlede benadruk en dit as volg verduidelik: